CELEX: 62011CO0491
Language: el
Date: 2012-06-27 00:00:00
Title: Διάταξη του Δικαστηρίου (πέμπτο τμήμα) της 27ης Ιουνίου 2012.#Fuchshuber Agrarhandel GmbH κατά Ευρωπαϊκής Επιτροπής.#Αίτηση αναιρέσεως — Κοινή αγροτική πολιτική — Αγορά αραβοσίτου από τον ουγγρικό οργανισμό παρεμβάσεως — Ανεπάρκεια αποθεμάτων — Φερόμενη αθέτηση από την Επιτροπή των υποχρεώσεών της ελέγχου — Εξωσυμβατική ευθύνη.#Υπόθεση C‑491/11 P.

Διάταξη του Δικαστηρίου (πέμπτο τμήμα) της 27ης Ιουνίου 2012 –Fuchshuber Agrarhandel κατά Επιτροπής
      (Υπόθεση C-491/11 P)
      «Αίτηση αναιρέσεως – Κοινή αγροτική πολιτική – Αγορά αραβοσίτου από τον ουγγρικό οργανισμό παρεμβάσεως – Ανεπάρκεια αποθεμάτων – Φερόμενη αθέτηση από την Επιτροπή των υποχρεώσεών της ελέγχου – Εξωσυμβατική ευθύνη»
      1.                     Αναίρεση – Λόγοι – Μη προσδιορισμός της προβαλλόμενης πλάνης περί το δίκαιο – Απαράδεκτο (Άρθρο 256 § 1, εδ. 2, ΣΛΕΕ· Οργανισμός
            του Δικαστηρίου, άρθρο 58, εδ. 1· Κανονισμός Διαδικασίας του Δικαστηρίου, άρθρο 112 § 1, στοιχείο γʹ) (βλ. σκέψεις 27-28,
            47)
      2.                     Αναίρεση – Λόγοι – Εσφαλμένη εκτίμηση των πραγματικών περιστατικών και των αποδεικτικών στοιχείων – Απαράδεκτο – Έλεγχος από
            το Δικαστήριο της εκτιμήσεως των πραγματικών περιστατικών και των αποδεικτικών στοιχείων – Αποκλείεται πλην της περιπτώσεως
            παραμορφώσεως του περιεχομένου των εν λόγω στοιχείων (Άρθρο 256 § 1, εδ. 2, ΣΛΕΕ· Οργανισμός του Δικαστηρίου, άρθρο 58, εδ. 1)
            (βλ. σκέψη 53)
      3.                     Ένδικη διαδικασία – Υποχρέωση του Γενικού Δικαστηρίου να προχωρήσει στην προφορική διαδικασία πριν αποφανθεί επί ενστάσεως
            απαραδέκτου – Δεν υφίσταται (Κανονισμός Διαδικασίας του Γενικού Δικαστηρίου, άρθρα 111 και 114 §§ 1 και 3) (βλ. σκέψεις 57-58)
      Αντικείμενο 
      
         
               Αναίρεση κατά της διατάξεως του Γενικού Δικαστηρίου (δεύτερο τμήμα) της 21ης Ιουλίου 2011, T-451/10, Fuchshuber Agrarhandel
                  κατά Επιτροπής, με την οποία το Γενικό Δικαστήριο απέρριψε ως προδήλως στερούμενη νομικής βάσεως την αγωγή αποζημιώσεως που
                  είχε ασκηθεί με αίτημα την αποκατάσταση της ζημίας την οποία ισχυριζόταν ότι είχε υποστεί η ενάγουσα λόγω της απουσίας ελέγχου,
                  εκ μέρους της Επιτροπής, των προϋποθέσεων διεξαγωγής των διαρκών δημοπρασιών για τη μεταπώληση σιτηρών στην κοινοτική αγορά,
                  εν προκειμένω των ποσοτήτων αραβοσίτου που διατηρούσε στην κατοχή του ο οργανισμός παρεμβάσεως της Ουγγαρίας.
               
            Διατακτικό 
      Το Δικαστήριο διατάσσει:
      
         
                  1)
               
               
                  
               
               
                  	Απορρίπτει την αίτηση αναιρέσεως.
               
            
         
                  2)
               
               
                  
               
               
                  	Καταδικάζει τη Fuchshuber Agrarhandel GmbH στα δικαστικά έξοδα.